
JÁTÉKSZABÁLYZAT
„Pályázz az Organic Shop Márkanagyköveti címére és nyerj!”
Promóciós játék

1. Szervezés és lebonyolítás

A promóciós játék szervezője a Presto-Pilot Kft. (székhely: 1117 Budapest, Budafoki út 111-113., cégjegyzékszám: 01-09070022, adószám: 10417603-2-43, továbbiakban: Szervező), amely a jelen szabályzatban foglaltaknak megfelelően jár el.

A promóciós játék lebonyolítója az Adamic Digital Kft. (székhelye: 2161 Csomád, Kossuth Lajos út 79., cégjegyzékszám: 13 09 144010, adószám: 23127584-2-13) (továbbiakban Lebonyolító) amely a jelen Játékszabályzatban foglaltaknak megfelelően jár el.

[bookmark: bookmark=id.w31scize4mg9]A promóciós játék időtartama alatt a játékszabályzat minden érdeklődő számára hozzáférhető az Organic Shop weboldalán (https://organicshop.co.hu/),



2. Részvételi szabályzat

A Játékban részt vehet minden 18. életévét betöltött, természetes személy, aki Magyarországon tartózkodási - vagy lakóhellyel rendelkezik (a továbbiakban: Játékos), a TikTok vagy az Instagram felületén felhasználói fiókja és legalább 3.000 követővel rendelkezik. 

Nyereményben nem részesülhetnek a Szervező és a játék lebonyolításáért felelős dolgozók és közreműködők, valamint mindezen személyek Ptk. 8:1. § (1) bekezdés 1. pontja szerinti közeli hozzátartozói.

A Játékos a promóciós játékban való részvétellel elismeri, hogy teljes körűen megismerte a Játékszabályzatot, és azt feltétel nélkül elfogadja. Amennyiben a Játékos jelen részvételi szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül. A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni. 

3. A játék menete

A Játék két szakaszból áll.

Az első szakasz 2026. április 1 és május 1 között tart, ebben az időszakban a Játékosnak az Organic Shop és/vagy Skin Super Good termékekkel kell videót készíteniük a TikTok vagy az Instagram felületére. A Játékosok több videóval is részt vehetnek a Játékban. 

A játékban való részvételhez az alábbi lépéseket kell teljesítenie a Játékosoknak:

1. A Játékosnak készítenie kell egy videót, amiben bemutatja a kedvenc Organic Shop és/vagy Skin Super Good termékét. 
2. Ezt a tartalmat aztán az #OrganicShopNagykövetLeszek, illetve a #reklám hashtaggel nyilvánosan meg kell osztania a Tiktok vagy az Instagram felületén.
3. A posztban minden esetben meg kell jelölni a Tiktok tartalomnál a @believeinorganic oldalt, az Instagram esetén az @organicshophu oldalt.
4. A közzétett tartalmaknak minden esetben az adott közösségi oldal tartalmi irányelveit kell követnie. Az iránylevekről bővebben itt tájékozódhatsz: https://www.tiktok.com/community-guidelines/hu-hu/, illetve: https://transparency.meta.com/policies/community-standards/.
5. A készített posztnak meg kell felelnie a reklámokra és az influencer megjelenésekre vonatkozó jogszabályi előírásoknak és a Gazdasági Versenyhivatal ajánlásainak, amely itt elérhető: https://gvh.hu/pfile/file?path=/szakmai_felhasznaloknak/tajekoztatok/Tajekoztato_az_influenszer_marketingrol.pdf1&inline=true.
A Szervező a készített videók közül 2026. május 11. napjáig kiválasztja azt a 10 Játékost, akiknek a videói a Szervező döntése alapján a leginkább képviselik a márkákat. 

A Játék második szakaszában a Szervező által kiválasztott Játékosok vehetnek részt. Ez a szakasz 2026. május 11-30. között zajlik. A Játékosok ebben a szakaszban a Szervező (illetve a Lebonyolító) konkrét iránymutatásai (brief) alapján készítik el a további tartalmat.

A Szervező a második szakaszban készült videók, illetve tartalmak alapján hirdet nyertest, saját szubjektív szempontjai alapján. 

4. Nyeremény

A promóciós játékban kiválasztott nyertes Játékos márka nagyköveti címet kap, illetve jogosultságot szerez arra, hogy

· hosszú távon együttműködjön a Szervezővel a Organic Shop és/vagy Skin Super Good, illetve más márkák kapcsán influencer marketing keretében, külön szerződés alapján;
· megjelenés a Glamourban – „Interjú, ahol te mesélsz”;
· megjelenés egy feature-ben az Organic Shop és Glamour social felületein;
· fél évre elegendő termékcsomag bruttó 120,000- Ft értékben;
· early access az újdonságokra (az elsők között tesztelhetsz)

A Szervező fenntartja a jogot arra, hogy a nyertesek számát módosítsa és akár több nyertest is hirdessen, illetve arra is, hogy ne hirdessen nyertes játékost, amennyiben a pályamunkák ezen döntéseket indokolják.

A második körbe jutott, illetve a nyertes nevét a Szervező az Instagram oldalán teszi közzé sztoriban és a Tiktokon bejegyzésben legkésőbb a kiválasztásra megjelölt időpontot követő 72 órán belül.

A kiválasztottak nem jogosultak a márkanagyköveti címre, ha: 
· ha a játékra jelentkezésekor nem töltötte be a 18. életévét; 
· ha bármely okból nem lehet felvenni a nyertessel a kapcsolatot; 
· egyértelműen bizonyítható, hogy több és/vagy hamis regisztrációval vett részt a Játékban, mellyel jogosulatlan előnyre tett szert; 
· egyértelműen bizonyítható, hogy a Játék menetét/eredményét bármilyen módon szándékosan befolyásolni próbálja; 
· jelen részvételi szabályzat bármely pontját megsérti.

5. Nyertesekkel kapcsolatfelvétel

A nyertessel az Instagram felületén történő direkt üzeneten keresztül vesszük fel a kapcsolatot. Amennyiben a nyertessel nem sikerül a kapcsolatfelvétel az erre megadott 5 munkanapon belül, a nyertes nem jogosult a nyereményre. A nyertes személyének azonosításához és ellenőrzéséhez a Szervező kötelezheti a nyertest személyazonosságának igazolására. Amennyiben a nyertes nem az üzenetváltásban foglaltaknak megfelelően jár el, vagy a kért adatok közül egyet vagy többet nem hajlandó a Szervező rendelkezésére bocsátani írásban, jogosulatlanná válhat nyereményére. 

6. A Szervező felelőssége 

A Szervező kizárja felelősségét a Játékosok téves, pontatlan vagy hiányos adatszolgáltatásából, a cselekvőképességében részlegesen korlátozott vagy cselekvőképtelen személy törvényes képviselő hozzájárulása nélküli, vagy kiskorú személy regisztrációjából, valamint a nyertes részére elektronikus úton elküldött értesítésnek neki fel nem róható elvesztéséből, egyéb okból történő sikertelen kézbesítéséből, illetve annak késedelméből eredő, a Játékos vagy bármely harmadik személy által elszenvedett károk tekintetében. 
Jelen promóciós játék a szerencsejáték szervezéséről szóló 1991. évi XXXIV. törvény szerint nem bejelentés-köteles ajándéksorsolás és nem minősül szerencsejátéknak.

7.  Kizárás

A Játékból kizárásra kerülnek azok a Játékosok, akik a közösségi oldalak tartalmi irányelveit sértő tartalmakkal és/vagy a promóciós játék szellemével ellentétesen vesznek részt a promóciós játékban, azzal a céllal, hogy a nyerési esélyeiket megtévesztő magatartással megnöveljék, ezzel megfosztják a nyerési esélyektől a tisztességesen játszani kívánó többi résztvevőt. Felhívjuk a játékosok figyelmét, hogy a Szervező fenntartja magának a jogot, hogy ilyen cselekmény észlelése esetén kizárja a Játékost a Játékból. 

8. Vegyes rendelkezések 

Figyelemmel arra, hogy a promóciós játék online környezetben zajlik, szervező kizárja felelősségét az esetleges technikai problémákért, függetlenül attól, hogy azok a promóciós játékban részt vevők vagy a szervező informatikai rendszerében, illetve szolgáltatásában, avagy a Instagram, TikTok weboldalán merültek fel.

A Szervező fenntartja a jogot jelen részvételi szabályzat módosítására, a játék időtartamának lerövidítésére vagy meghosszabbítására és egyéb változtatásokra. 

Ezt a promóciós játékot az Instagram és a Tiktok semmilyen formában nem támogatja, azzal összefüggésbe nem hozható. 
This promotion is in no way sponsored, endorsed or administered by or associated with Instagram and Tiktok. 


Presto-Pilot Kft. 
2026.04.01.

